Milvydų dvaras

Milvydų dvaras () – buvusi dvaro sodyba dabartiniame Milvydų kaime, šiaurės vakarinėje Kėdainių rajono dalyje.

Dvaro pastatai neišlikę.

Istorija 
Dvaras įkurtas XIX a. pradžioje. Pastatas buvo medinis ant mūrinių pamatų, L formos, vieno aukšto, aukštu šlaitiniu stogu.

1835 m. Kauno gubernijos bajorystės legitimizacijos dokumentuose minimas Stanislovas Goštautas (herbas Abdank arba Syrkomla) – Milvydų dvaro savininkas. Tuo metu Milvydų dvaro ūkiui priklausė apie 600 ha miškų ir ariamos žemės.

1919–1939 m. žemės reformos metu dvarui priklausiusios žemės padalintos į 80 ha ūkius, kurie buvo perduoti giminaičiams Goštautams ir Kaštaunams.

Dvaro savininkai – Kazimieras Goštautas ir jo žmona Elžbieta Veriovkina (rus. Елизавета Всеволодовна Веревкина Гоштовт) 1936 m. išvyko gyventi į Prancūziją. Dvaras buvo perrašytas Kazimiero borliui Vytautui Goštautui ir jo žmonai Jadvygai iš Jelenskių, su kuriais dvare liko gyventi ir kiti Goštautų giminaičiai. Visi Milvydų dvaro gyventojai 1949 m. kovo 24 naktį buvo suimti ir ištremti į priverstinio darbo lagerį Sibire: Ust-Orda, Buriatijoje. 

1949 m. dvaras, ūkiniai pastatai bei visa žemė buvo nacionalizuota, žemė priskirta kolūkiui. Apie 1950 m. dvaras sudegė. Šalia dabartinio Milvydų aerodromo yra išlikęs dvarui priklausęs Milvydų miškas ir Goštautų giminės kapinaitės.

Šaltiniai

Nuorodos 
 Garsioji Goštautų giminė seniau ir dabar, Dalia Savickaitė, 2018-12-10;

Kėdainių rajono dvarai